REGLAMENT INTERN DE LA FACULTAT D'EDUCACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/418)
  + [Valencià](/va/acuerdo/418)






Selector de idioma

Leer

* [Español](/es/acuerdo/418)
* [Valencià](/va/acuerdo/418)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT INTERN DE LA FACULTAT D'EDUCACIÓ[Butlletí Oficial Universitat d'Alacant](/ca/Publicacion)
===================================================================================================

Secretaria General

Butlletí Oficial Universitat d'Alacant





REGLAMENT INTERN DE LA FACULTAT D'EDUCACIÓ

Data d'aprovació
:   26/10/2006

Data de publicació
:   31/10/2006

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=418.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/418)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/418)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT INTERN DE LA FACULTAT D'EDUCACIÓ&url=https://www.boua.ua.es/va/acuerdo/418)

**Títol:** REGLAMENT INTERN DE LA FACULTAT D'EDUCACIÓ

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 d'octubre de 2006

REGLAMENT INTERN DE LA FACULTAT D’EDUCACIÓ DE LA UNIVERSITAT D’ALACANT   
 EXPOSICIÓ DE MOTIUS  
 L’aprovació de l’Estatut de la Universitat d’Alacant per decret 73/2004, de 7 de maig del Consell de la Generalitat, publicat al Diari oficial de la Generalitat Valenciana de 18 de maig de 2004, suposa l’adaptació a la Llei orgànica d’Universitats de 21 de desembre de 2001, de la norma fonamental de la Universitat. A partir d’aqueix moment, s’obri el període d’adaptació al citat Estatut de tota la normativa interna generada pels òrgans de govern de la Universitat d’Alacant. En aquest sentit, a la Disposició Final, s’estableix un termini màxim d’un any, des que entra en vigor, per l’adopció de les disposicions necessàries per al seu desenvolupament i execució.   
 El vigent Estatut estableix a l’article 58 a) que correspon al Consell de Govern aprovar els reglaments de les diferents facultats. De la mateixa manera, l’Estatut preveu expressament l’existència de, com a mínim, els següents reglaments de les facultats: El Reglament Intern del Centre, l’elaboració del qual correspon expressament a la Junta de Facultat (article 81 g); el Reglament Intern del Claustre de la Facultat, respecte al qual l’Estatut no determina per qui ha de ser elaborat i el Reglament de Règim Intern de la Delegació d’Alumnes que ha de regular les seues funcions, composició i funcionament i que ha de ser aprovat per la Junta de centre corresponent, a proposta de la Delegació d’Alumnes (article 178.2).   
 El aquest Reglament, integra els dos primers: el Reglament Intern de la Facultat i el Reglament Intern del Claustre de la Facultat, en la mesura en què ambdós regulen els aspectes orgànics i de funcionament de la Facultat, així com el dels seus òrgans de govern. Cal destacar l’àmplia potestat reglamentària que l’article 11.2 de l’Estatut de la Universitat reconeix als diferents centres. Atesa la disjuntiva de presentar dos textos articulats separats, entenem que el Reglament de Règim Intern ha de regular els dos òrgans de representació del centre: el Claustre i la Junta de Facultat, amb l’aprovació prèvia de la Junta, la ratificació del Claustre i l’aprovació final del Consell de Govern.   
 Així mateix, i en vista del caràcter detallat i exhaustiu amb el qual, en alguns casos, l’Estatut i el Reglament Electoral de la Universitat emanat d’aquell mateix, regula determinades matèries, existien dues possibilitats en l’elaboració del nostre Reglament Intern: realitzar contínues remissions a l’Estatut, limitant-nos a regular aquells aspectes no contemplats en aquest, o bé, opció que aquest Reglament realitza en major mesura, integrar les normes bàsiques de l’Estatut i normes derivades, corresponents als òrgans de la Facultat, amb el desenvolupament i addició que aquestes permeten.   
 El Reglament s’estructura en un títol preliminar, sis títols, una disposició addicional, una transitòria, una derogatòria i una final. El Títol preliminar es refereix a la naturalesa, composició i competències del centre; el Títol I als òrgans de govern i representació de la Facultat; el Títol II a la Delegació d’Alumnes; el Títol III a normes electorals; el Títol IV al règim econòmic i financer i el Títol V a la reforma del Reglament.   
 La Facultat d’Educació i els òrgans d’aquesta s’organitzaran i regiran d’acord amb el qual disposa aquest Reglament, els Estatuts de la Universitat d’Alacant i qualsevol altra norma que hi sia d’aplicació.   
 TÍTOL PRELIMINAR: DE LA FACULTAT D’EDUCACIÓ   
 Article 1. Naturalesa.  
 1    La Facultat d’Educació de la Universitat d’Alacant és el centre encarregat de l’organització dels ensenyaments i dels processos acadèmics, administratius i de gestió que condueixen a l’obtenció dels títols universitaris de caràcter oficial i validesa en tot el territori nacional que legalment li siguen assignats, així com d’aquelles altres funcions que establisquen l’Estatut de la Universitat d’Alacant i la resta de normes d’aplicació.   
 2    La Facultat constitueix també la unitat de representació a través de la qual es trien els membres dels òrgans col¿legiats generals de la Universitat, excepte les excepcions establides a l’Estatut de la Universitat.   
 3    La Facultat té com a objectiu fonamental, en l’àmbit de les seues competències, la promoció i coordinació d’una docència de qualitat al servei de la societat a la qual es troba vinculada.   
   
 Article 2. Competències.  
  Són competències de la Facultat:  
 a) Elaborar i coordinar els plans d’estudi de les diverses titulacions, així com el seguiment i revisió d’aquests.   
 b) Proposar la implantació de nous ensenyaments i titulacions.   
 c) Impulsar la normalització lingüística del valencià en el desenvolupament de les seues titulacions.   
 d) Promoure i desenvolupar processos de qualitat en la docència i participar en l’avaluació de les activitats del personal docent i de l’administració i serveis adscrit al centre.   
 e) Organitzar i coordinar els serveis i instal¿lacions necessaris per al desenvolupament de l’activitat docent i acadèmica dels ensenyaments i titulacions vinculades al centre.   
 f) Supervisar el funcionament general dels ensenyaments i l’acompliment de les obligacions docents del professorat.   
 g) Promoure i organitzar activitats d’extensió universitària.   
 h) Efectuar les matrícules, expedients, trasllats i certificats acadèmics de l’alumnat, així com les propostes de convalidació i altres actuacions similars de gestió acadèmica.   
 i) Organitzar i desenvolupar les proves de selecció de l’alumnat, en els casos que procedisca segons la normativa en vigor.   
 j) Organitzar i proposar la plantilla de personal d’administració i serveis, en els termes de la programació pròpia de la Universitat.   
 k) Administrar els seus pressupostos i gestionar els mitjans materials de conformitat amb la planificació econòmica i comptable de la Universitat.   
 l) Impulsar la col¿laboració amb empreses i entitats públiques i privades a les finalitats que li són pròpies.   
 m) Cooperar amb la resta d’òrgans de la Universitat en la realització de les seues funcions.   
 n) Promoure les accions d’intercanvi i mobilitat dels seus membres, dins l’espai d’educació superior.   
 o) Orientar i informar els estudiants sobre les activitats que els afecten, especialment pel que fa a la seua inserció laboral.   
 p) Fomentar la divulgació i projecció de les seues activitats en l’entorn social en el qual s’insereix.   
 q) Fomentar la investigació en l’àmbit que corresponga.   
 r) Qualsevol altra missió assignada per les lleis, l’Estatut de la Universitat i altres normes d’aplicació.   
 Article 3. Composició.  
  1. Són membres de la Facultat:  
  a) El personal docent i investigador adscrit.  
  b) Els becaris d’investigació adscrits.  
  c) L’alumnat matriculat en les titulacions adscrites.   
 d) El personal d’administració i serveis adscrit.  
 2. El personal docent i investigador, els becaris d’investigació i el personal d’administració i serveis adscrits a la Facultat no podran estar simultàniament adscrits a cap altra Facultat o escola.   
 TÍTOL I:  
 GOVERN I REPRESENTACIÓ DE LA FACULTAT D’EDUCACIÓ   
 Article 4. Òrgans de govern i representació.  
 1    Els òrgans de govern i representació de la Facultat són el Claustre i la Junta de Facultat, com òrgans col¿ legiats, i el degà, els vicedegans i el secretari, com òrgans unipersonals.   
 2    Les resolucions i acords dels òrgans unipersonals  o col¿legiats del centre podran ser recorregudes en els termes previstos en la normativa vigent.   
 Secció Primera  
  Del Claustre de la Facultat  
  Article 5. Naturalesa i competències.  
 1. El Claustre de la Facultat és l’òrgan col¿legiat encarregat de triar i destituir, si s’escau, el degà, així com de triar d’entre els seus membres els representants electes de la Junta de Facultat.   
 Article 6. Composició  
  El Claustre de Facultat estarà composat per:  
  a) El degà, que en serà el president.  
  b) El secretari del centre, que ho serà del Claustre.  
 c) Tot el professorat doctor dels cossos docents universitaris adscrit al centre que es trobe en servei actiu i efectiu, que constituirà el 51 per 100 del Claustre.   
 d) Una representació del professorat funcionari no doctor, contractats doctors i professors col¿laboradors adscrits, elegits per i entre ells, que constituirà el 8 per 100.   
 e) Una representació dels ajudants, ajudants doctors, becaris i personal investigador adscrits, elegits per i entre ells, que constituirà el 2 per 100.   
 f) Una representació dels associats, emèrits i visitants adscrits, elegits per i entre ells, que constituirà l’1 per 100.   
 g) Una representació dels estudiants matriculats al centre en la modalitat de matrícula ordinària, elegits per i entre ells, que constituirà el 26 por 100.   
 h) Una representació del personal d’administració i serveis adscrit, elegits per i entre ells, que constituirà el 12 per 100.   
 Article 7. Eleccions i renovació.  
 1    El Claustre de la Facultat, en la part electiva, es renovarà cada quatre anys, a excepció de la representació dels estudiants que es renovarà cada dos anys.   
 2    El Claustre de Facultat, amb una antelació mínima d’un mes a la data d’expiració del mandat, farà pública la convocatòria d’eleccions, en la qual es fixarà el calendari electoral.   
 3    La Junta Electoral de Facultat s’encarregarà de la supervisió i ordenació del procés electoral, d’acord amb les competències que li atribuïsquen l’Estatut i el capítol corresponent d’aquest Reglament.   
 4    Les vacants que es produïsquen es cobriran pel candidat més votat que no haguera estat elegit de la llista del col¿lectiu corresponent. Quan hi haja impossibilitat de cobrir les vacants a través d’aquest sistema, el degà procedirà a la convocatòria de les oportunes eleccions parcials durant el primer trimestre de cada curs acadèmic, concloent el mandat d’aquests representants quan concloga el mandat del col¿lectiu del qual es tracte.   
   
 Article 8. Pèrdua de la condició de claustral.  
  La condició de claustral es perd per:  
  a) Expiració del mandat  
  b) Deixar de pertànyer a la Facultat.  
 c) Deixar de formar part del col¿lectiu pel qual va resultar elegit.   
 d) Deixar de complir les condicions per ser elegible com a claustral.   
 e) Renúncia expressa dirigida a la presidència del Claustre de Facultat.   
 f) Qualsevol altra causa que es derive de l’ordenament jurídic.   
 Secció Segona  
  De la Junta de Facultat  
  Article 9. Naturalesa i competències.  
 1    La Junta de la Facultat d’Educació és l’òrgan col¿ legiat de govern al qual correspon adoptar les decisions bàsiques que afecten l’activitat docent i administrativa del centre, així com les decisions normatives internes.   
 2    Correspon a la Junta de la Facultat d’Educació les següents competències:   
   
 a) Aprovar les directrius d’actuació del centre en el marc de la programació general de la Universitat.   
 b) Aprovar la memòria de gestió del degà i de la resta dels òrgans de govern del centre.   
 c) Impulsar peticions de creació o supressió de titulacions.   
 d) Elaborar les propostes de plans d’estudis o les seues modificacions.   
 e) Establir els criteris bàsics d’organització i coordinació de les activitats docents del centre.   
 f) Aprovar la proposta de pressupost del centre i la liquidació de comptes d’aquest.   
 g) Elaborar i proposar l’aprovació del reglament intern del centre.   
 h) Emetre un informe previ sobre el nombre màxim d’alumnes que poden cursar estudis en les titulacions del centre.   
 i) Emetre un informe previ sobre l’establiment de criteris per a la realització de proves de selecció de l’alumnat.   
 j) Proposar el nomenament de doctors honoris causa, així com els premis i distincions que siguen de la seua competència.   
 k) Emetre un informe preceptiu sobre les propostes de creació, modificació o supressió de departaments adscrits o que es propose adscriure al centre, o de les seues àrees de coneixement.   
 l) Informar preceptivament sobre els conflictes que es susciten entre departaments i àrees de coneixement en relació a l’adjudicació de docència en els plans d’estudis del centre.   
 m) Proposar al Consell de Govern els criteris d’assignació de professorat a les titulacions i ensenyaments que s’impartisquen al centre, amb la finalitat de millorar la qualitat docent.   
 n) Aprovar el reglament intern de la delegació d’alumnes.   
 ñ) Establir la composició, estructura, competències i designar els integrants de les comissions de la Facultat i ratificar els acords que adopten aquests òrgans col¿ legiats.   
 o) Qualsevol altra competència que siga atribuïda per l’Estatut de la Universitat i la resta de normes aplicables.   
 Article 10. Composició.  
 1. La Junta de la Facultat d’Educació estarà composta pels següents membres:   
 a) Membres nats:  
       - El degà, que la presidirà.  
      - El secretari de la Facultat, que ho serà també d’aquesta.   
      - Els directors dels departaments adscrits a la Facultat.   
      - El responsable directe dels serveis d’administració del Centre.   
      - El delegat dels estudiants, de la corresponent Delegació d’Alumnes de la Facultat.   
   
 b) Deu membres designats pel degà.  
 c) Entre un mínim de vint membres i un màxim de cinquanta membres, d’acord amb el que establisca el Claustre de la Facultat, elegits per i entre els membres del citat Claustre, respectant la representació dels diferents col¿lectius en el Claustre.   
 Article 11. Renovació.  
 1    El mandat de la Junta de Facultat coincidirà amb el mandat del Claustre de la Facultat. En el cas de la representació dels estudiants, el Claustre procedirà a fer-ne l’elecció cada dos anys.   
 2    El Claustre de Facultat establirà, en la sessió constitutiva, el nombre de representants que integraran la Junta, així com les disposicions precises per a l’elecció dels representants dels diferents col¿lectius que hauran d’integrar-la, d’acord amb el que estableix l’article anterior. A continuació es farà en la mateixa sessió l’elecció dels representants, excepte que el Claustre acorde per majoria absoluta fixar una data diferent per realitzar l’elecció. En cas de posposar-ho, la nova reunió del Claustre haurà de fer-se en els vint dies hàbils següents al de la sessió constitutiva.   
   
 3.Les vacants que es produïsquen es cobriran pel candidat més votat que no haguera estat elegit de la llista del col¿lectiu corresponent, sempre que reunisca els requisits per ser membre de la Junta de Facultat. Quan hi haja impossibilitat de cobrir les vacants a través d’aquest sistema, el degà procedirà a la convocatòria de les oportunes eleccions parcials durant el primer quadrimestre de cada curs acadèmic. En qualsevol cas, el mandat d’aquests representants conclourà amb el del col¿lectiu del qual es tracte.   
 Article 12. Pèrdua de la condició de membre de la Junta de Facultat.   
 La condició de membre de la Junta de Facultat es perd:   
 a) Per deixar de pertànyer a la Facultat d’Educació.   
 b) Per deixar de formar part del col¿lectiu pel que va resultar elegit.   
 c) Per deixar de posseir el càrrec per al qual va ser nomenat.   
 d) Per revocació del nomenament en els casos de designació.   
 e) Per expiració del mandat.  
  f) Per dimissió.  
  Article 13. Reunions.  
  La Junta de Facultat es reunirà:  
 a) En sessió ordinària, com a mínim una volta per trimestre.   
 b) En sessió extraordinària, sempre que siga convocada pel degà, a iniciativa pròpia o quan ho sol¿ liciten com a mínim una cinquena part dels seus membres.   
 Secció Tercera  
  De les Comissions de Facultat  
  Article 14. naturalesa, composició i renovació  
 1    La Junta de Facultat podrà crear les comissions no delegades que crega convenients pel funcionament de la Facultat, i aprovarà el seu Reglament.   
 2    Podran ser nomenats membres de les comissions els membres de la Facultat que no pertanyen a la Junta de Facultat, excepte en el cas de comissions delegades. També podran constituir-se sota la presidència del degà, o persona en qui delegue, comissions de caràcter mixt, que incloguen representants d'altres òrgans o serveis de la Universitat.   
 3    L’acord de creació de les comissions de la Facultat haurà de determinar-ne els objectius i la composició, així com el seu caràcter permanent o no. Els acords adoptats per les comissions no delegades requeriran la posterior aprovació de la Junta de Facultat. L'aprovació dels acords es referirà de manera individual a cada acord tractat en l'ordre del dia de les comissions.   
 4    Durant el primer trimestre de cada curs acadèmic es renovaran, si s’escau, les comissions del curs anterior.   
 5    La Junta de Facultat podrà crear una comissió permanent que actue com a la seua delegada amb l’objectiu que hi haja una major operativitat acadèmica i administrativa, determinant en l’acord de creació les funcions delegades i la seua composició. La Composició de la Comissió Permanent garantirà la representació dels col¿lectius que conformen la Junta de Facultat i només podrà estar formada per membres d’aquesta.   
   
 Secció Quarta  
  De l’organització i funcionament del Claustre i Junta   
 Article 15. Convocatòries.  
 1    La convocatòria de Claustre i Junta correspondrà al degà, a través del secretari, i s’haurà de notificar assegurant-ne la recepció per part dels seus membres amb una antelació mínima de quaranta-huit hores, tret dels casos d’urgència. La notificació podrà realitzar- se mitjançant correu electrònic, tret que el membre de l’òrgan col¿legiat haja comunicat anteriorment al secretari de la Facultat un altre lloc o manera de notificació.   
 2    La convocatòria haurà de contenir l’orde del dia de la sessió. La informació sobre els temes que es tractaran es facilitarà als membres de l’òrgan col¿legiat amb una antelació mínima de quaranta-huit hores.   
   
 1    L’orde del dia serà fixat pel degà, tenint en compte, si s’escau, les peticions de la resta de membres formulades amb l’antelació suficient. El president inclourà obligatòriament en l’orde del dia els temes que li hagen estat presentats per escrit, amb una antelació de 10 dies a la data de la convocatòria, per un mínim del deu per cent dels membres de l’òrgan.   
 2    El degà, quan ho requerisquen els assumptes a tractar, podrà convidar persones no pertanyents a l’òrgan col¿legiat, amb veu i sense vot.   
   
 Article 16. Sessions  
 1    El quòrum per a la vàlida constitució de la sessió requereix la presència del president i secretari o, si s’escau, de qui els substituïsquen, i de la meitat, com a mínim, de la resta de components, en primera convocatòria.   
 2    Si no hi haguera quòrum, l’òrgan col¿legiat es constituirà en segona convocatòria mitja hora després de l’assenyalada per a la primera, i n’hi haurà prou per a la vàlida constitució d’aquesta amb la presència del president i secretari, o dels seus substituts, i l’assistència de la tercera part dels seus membres.   
 3     A efectes d’establir el quòrum:  
   
 a) Es considerarà present el membre que haja exercit la delegació de vot.   
 b) Les fraccions iguals o superiors a 0,5 es corregeixen per excés i, les inferiors, per defecte.   
 1    El degà, o en el seu defecte, el vicedegà en qui delegue, presidirà la sessió, adoptant tantes mesures com crega oportunes per assegurar-ne el normal i correcte desenvolupament.   
 2    No podrà ser objecte de deliberació o acord cap assumpte que no figure en l’orde del dia de la sessió, tret que hi siguen presents tots els membres de l’òrgan col¿legiat i siga declarada la urgència de l’assumpte pel vot favorable de la majoria absoluta.   
 3    Sobre tots i cadascun dels punts de l’orde del dia, el president, després de fer l’exposició que crega necessària o convenient, podrà obrir debat. La presidència podrà arbitrar un torn d’intervencions, obert  o tancat, sobre la qüestió o proposta.   
 Article 17. Acords.  
 1    Tret d’aquells casos en els quals l’Estatut de la Universitat o aquest Reglament establisquen una altra majoria, els acords seran adoptats per la majoria simple dels assistents a la sessió. El vot del president serà diriment, en el supòsit d’empat.   
 2    Excepte previsió en contra expressa de l’Estatut de la Universitat, les referències al règim d’acords es computaran tenint en compte el nombre de membres que en cada moment composen l’òrgan.   
 3    Les votacions es realitzaran a mà alçada. De tota manera, la votació serà secreta quan es tracte de l’elecció de persones o quan així ho sol¿liciten una cinquena part, com a mínim, dels assistents.   
   
 4. Els membres del Claustre i de la Junta podran fer constar en acta el seu vot contrari a l’acord adoptat, la seua abstenció o el sentit del seu vot favorable, i els motius que ho justifiquen. Podran, igualment, sol¿licitar la transcripció íntegra de la seua intervenció o proposta, sempre que s’aporte en l’acte, o en el termini que assenyale el president, el text que es corresponga fidelment amb aquesta, fent així constar en l’acta o unint-se una còpia d’aquesta. Els membres que discrepen de l’acord adoptat podran formular vot particular per escrit en el termini de quaranta-huit hores, que s’incorporarà al text aprovat.   
 Article 18. Convocatòria i Actes.  
 1    El secretari efectuarà la convocatòria de les sessions per orde del president, les notificarà als components d’aquest, rebrà els actes de comunicació i prepararà el despatx dels afers.   
 2    De cada sessió s’estendrà acta que contindrà, com a mínim, la relació d’assistents, l’orde del dia de la reunió, les circumstàncies del lloc i temps en què s’ha celebrat, els punts principals de las deliberacions, així com el contingut dels acords adoptats.   
 3    Les actes seran signades pel secretari amb el vist i plau del president i s’aprovaran en la mateixa sessió si està previst en l’orde del dia, o en la següent.   
 4    El secretari podrà expedir certificació dels acords adoptats sense perjudici de la ulterior aprovació de l’acta, fent constar expressament aquesta circumstància.   
 5    Es publicaran en la web de la Facultat els acords i els informes tractats en cada Junta de Facultat, respectant, en tot cas, la legislació vigent.   
   
 Article 19. Delegacions.  
 1    Tret d’aquells casos expressament previstos, qualsevol membre d’un òrgan col¿legiat podrà delegar el seu dret en un altre membre d’aquest.   
 2    La delegació haurà de constar per escrit i notificar- la al president de l’òrgan en el moment de la constitució de la sessió.   
 3    A efectes d’establir el quòrum per a la vàlida constitució de l’òrgan així com les majories per a l’adopció d’acords, es considerarà present el membre que haja exercit la delegació, i s’atorgarà eficàcia al vot que per ell emeta, si s’escau, el membre delegat.   
 4    En casos d’absència o malaltia i, en general, quan concórrega alguna causa justificada, els membres titulars de l’òrgan col¿legiat seran substituïts pels seus suplents, si n’hi haguera.   
   
 Secció Cinquena  
  Del degà  
  Article 20. Funcions  
 El degà ostenta la representació de la Facultat i exerceix les funcions de direcció i gestió ordinària del centre.   
 Article 21. Competències.  
  Són competències del degà les següents:  
  a) Representar el centre.  
 b) Convocar i presidir el Claustre, la Junta de la Facultat i els altres òrgans col¿legiats de la facultat, i executar- ne els acords.   
 c) Coordinar i supervisar la docència, així com la resta d’activitats de la Facultat.   
 d) Proposar el nomenament de vicedegans i del secretari del centre, així com el seu cessament.   
 e) Organitzar i dirigir els serveis administratius i el personal d’administració i serveis destinat al centre.   
 f) Aprovar les despeses en execució del pressupost corresponent.   
 g) Assegurar el compliment de les normes que afecten al centre i, en particular, a les relacionades amb el bon funcionament de les activitats i els serveis.   
 h) Proposar l’exercici de la potestat disciplinària sobre els membres pertanyents a la Facultat.   
 i) Qualsevol altra funció atribuïda per la legislació vigent i l’Estatut de la Universitat d’Alacant.   
 Article 22. Elecció i nomenament.  
 1    El degà serà elegit pel Claustre de la Facultat entre el professorat doctor pertanyent als cossos docents universitaris. El seu nomenament correspon al rector. Serà indispensable la dedicació a temps complet en la Universitat d’Alacant, sense que en cap cas puguen exercir-se simultàniament dos o més càrrecs unipersonals de caràcter institucional.   
 2    La normativa d’elecció i revocació del degà serà la prevista a l’Estatut de la Universitat d’Alacant i al present Reglament intern.   
 3    Correspon al Claustre de Facultat convocar les eleccions a degà amb una antelació mínima d’un mes a l’expiració de la data del mandat ordinari. La convocatòria podrà realitzar-se conjuntament amb la de renovació del Claustre de Facultat.   
 4    En cas de produir-se el cessament del degà per qualsevol causa que no siga el compliment ordinari del seu mandat, el Claustre de la Facultat procedirà en el termini màxim de sis mesos a convocar noves eleccions pel que quede del mandat ordinari. Si el Claustre acordara per majoria absoluta que la duració del nou mandat fóra de quatre anys, procedirà a la seua dissolució i a la convocatòria de noves eleccions a Claustre i, posteriorment, a degà.   
   
 Article 23. Mandat i remoció.  
 1. El mandat de degà tindrà una duració de quatre anys i serà possible la seua reelecció una sola vegada.   
 1    El degà podrà ser remogut del seu càrrec en cas d’aprovació d’una moció de censura.   
 2    El Claustre de la Facultat pot exigir la responsabilitat del degà mitjançant una moció de censura aprovada per la majoria absoluta dels seus membres. Aquesta moció no podrà proposar-se fins transcorreguts sis mesos des del nomenament.   
 3    La moció de censura s’haurà de presentar al Claustre recolzada per, com a mínim, un vint-i-cinc per cent dels seus membres, sense que puga ser votada abans dels deu dies ni més tard dels quinze dies lectius següents a la seua presentació.   
 4    La sessió del Claustre en la qual s’haurà de votar la moció de censura serà convocada pel degà i presidida per la mesa electoral, que es sortejarà després de constituir-se aquell. Després d’escoltar les diferents parts, la Mesa determinarà el temps d’intervenció assignat a cadascuna.   
 5    La Mesa llegirà la moció de censura. A continuació, el degà disposarà del temps que li haja estat assignat per rebatre aquesta moció.   
 6    A continuació, els proponents podran fer ús de la paraula durant el temps assignat a aquest efecte per la Mesa. El primer signant de la moció de censura disposarà d’un temps màxim de trenta minuts per defendre-la davant del Claustre de Facultat extraordinari, i es concedirà el mateix espai de temps al degà per a la rèplica. A continuació s’obrirà un termini d’una hora, com a màxim, perquè els membres del Claustre de Facultat puguen interpel¿lar al primer signant citat i al degà.   
 7    La votació, que serà secreta, es farà per crida. No s’admetrà en aquest procés el vot anticipat. La votació de la moció de censura serà secreta, personal i indelegable.   
 8    En acabar la votació, la mesa electoral farà immediatament i en sessió pública l’escrutini, i expedirà acta dels resultats. Aquesta acta serà signada per tots els membres de la Mesa.   
 9    L’aprovació de la moció de censura requerirà el vot favorable de la majoria absoluta dels membres del Claustre. L’aprovació de la moció de censura comporta la revocació del degà.   
 10    El rebuig de la moció de censura impedirà que se’n puga presentar una altra fins el següent curs acadèmic i, en tot cas, abans de sis mesos.   
   
 Article 24. Suplències.  
 1    En el moment del seu nomenament, el degà establirà l’orde de prelació en el qual els vicedegans el substituiran en cas d’absència, malaltia, o cessament per concurrència a reelecció per al mateix càrrec, aprovació d’una moció de censura o dimissió.   
 2    En cas de cessament per expiració del mandat, el degà romandrà interinament en les seues funcions fins el nomenament del seu substitut i, en casos extraordinaris, s’aplicarà el que s’ha disposat a l’apartat anterior.   
   
 Secció Sisena  
 dels vicedegans i del secretari  
 Article 25. Nomenament.  
 Els vicedegans i el secretari seran nomenats pel rector, a proposta del degà, entre el professorat pertanyent als cossos docents universitaris adscrit al centre. Serà indispensable la dedicació a temps complet a la Universitat d’Alacant, sense que en cap cas puguen exercir-se simultàniament dos o més càrrecs unipersonals de caràcter institucional.   
 Article 26. Funcions.  
 1    Els vicedegans col¿laboren amb el degà en el govern i direcció del centre, s’ocupen de totes les funcions que li siguen assignades o delegades per aquest i el substitueixen en cas d’absència, malaltia i cessament per determinades causes.   
 2     Correspon al secretari:  
   
 a) Donar fe dels actes i acords del Claustre i de la Junta de Facultat, i altres òrgans col¿legiats en els quals actue.   
 b) Elaborar i custodiar les actes dels òrgans col¿legiats i l’arxiu del centre.   
 c) Actuar com a dipositari de les actes de qualificació d’exàmens.   
 d) Expedir els certificats acadèmics i assegurar la publicitat dels acords i documents que corresponga.   
 e) Proveir tot allò necessari perquè la Junta Electoral dispose de censos actualitzats en el moment de la convocatòria de les diferents eleccions.   
 f) Totes aquelles funcions que li siguen assignades o delegades pel degà.   
 Article 27. Cessament.  
 1    Els vicedegans i el secretari cessaran en els seus càrrecs per dimissió, a proposta del degà o quan concloga el mandat d’aquest. Continuaran interinament en els seus càrrecs mentre no es produïsca el nomenament de nou vicedegà o secretari o, en l’últim cas, d’un nou degà.   
 2    En cas d’absència o malaltia d’algun vicedegà o del secretari, podran ser suplits temporalment pel membre de l’equip que designe el degà. Si l’absència o malaltia és superior a sis mesos haurà de designar un altre vicedegà o secretari.   
   
 TÍTOL II  
  DELEGACIÓ D’ALUMNES  
  Article 28. La delegació d’alumnes.  
 1. A la Facultat existirà una Delegació d’Alumnes com a òrgan de representació col¿lectiva. La Delegació estarà composta, com a mínim, per l’alumnat del Claustre Universitari elegit en representació de la Facultat i per l’alumnat del Claustre de la Facultat.   
 2. El Reglament Intern de la Delegació, que determinarà les seues funcions, composició i funcionament, serà aprovat per la Junta de Facultat, a proposta de la Delegació d’Alumnes.   
 TÍTOL III  
  NORMES ELECTORALS  
  Article 29. Principis generals  
 L’elecció del Claustre i la Junta, en la seua part electiva, així com l’elecció i, si s’escau, remoció del degà, es realitzarà de conformitat amb les normes electorals generals establertes en l’Estatut de la Universitat, en el Reglament Electoral de la Universitat i les disposicions específiques d’aquest Reglament.   
 Article 30. Elecció del Claustre  
 1    El Claustre de Facultat, amb una antelació mínima d’un mes a la data d’expiració del mandat la renovació del qual es tracte, farà pública la convocatòria d’eleccions, fixant en aquesta el calendari electoral.   
 2    La Junta Electoral de la Facultat s'encarregarà de la supervisió i ordenació del procés electoral, d'acord amb el disposat en l'Estatut de la Universitat i el present Reglament. Supletòriament, serà d'aplicació el Reglament General de la Universitat d'Alacant i la legislació electoral general.   
 3    Els membres electes del Claustre de Facultat constitueixen un 49 per 100 del total de membres d’aquest, depenent del nombre de membres nats seguint l’article 78 de l&lsquo;Estatut de la Universitat, d’acord amb la següent distribució:   
   
 a) 8 per 100 elegit per i entre el professorat funcionari no doctor, contractats doctors i professors col¿ laboradors.   
 b) 2 per 100 elegit per i entre els ajudants, ajudants doctors, becaris i personal investigador.   
 c) 1 per 100 elegit per i entre els associats, emèrits i visitants.   
 d) 26 per 100 elegit per i entre els estudiants matriculats al Centre.   
 e) 12 per 100 elegit per i entre el personal d’administració i serveis.   
 1    La Junta Electoral de la Facultat determinarà el nombre de representants a elegir de manera directament proporcional. Les fraccions iguals o superiors a 0,50 que resulten del repartiment es corregeixen per excés i les inferiors per defecte, garantint-se en tot cas, com a mínim, un representant per cada col¿lectiu.   
 2    La Facultat serà circumscripció electoral única a efectes de l’elecció.   
   
 1    Cada elector només podrà incloure en la seua papereta de vot un nombre de candidats igual o inferior al setanta per cent dels representants a elegir en el seu col¿lectiu, tret d’aquells col¿lectius que únicament hauran d’elegir un representant. Una altra excepció a aquesta regla és el cas en què el nombre de candidats siga igual o inferior al total dels representants a elegir en el seu col¿lectiu, en aquest darrer cas s’amortitzarà el tràmit de l’elecció.   
 2    El dret al vot anticipat s’exercirà de conformitat amb el Reglament Electoral General de la Universitat.   
 3    Acabada la votació, la mesa electoral procedirà d’immediat i en sessió pública a l’escrutini, estenent acta dels seus resultats. Aquesta acta, firmada per tots els membres de la mesa, serà entregada a la Junta Electoral de la Facultat.   
 4    Seran proclamats membres del Claustre els candidats que hagen obtingut un major nombre de vots en el seu cos electoral. Quan dos o més candidats obtinguen el mateix nombre de vots, es donarà preferència per la seua proclamació al candidat que porte més temps vinculat al cos electoral pel que ha presentat la seua candidatura. En el cas d’alumnes, serà elegit el de més edat.   
   
 Article 31. Elecció del degà.  
 1    El Claustre de la Facultat, amb una antelació mínima d’un mes a la data d’expiració del mandat ordinari del degà convocarà les eleccions i fixarà el calendari electoral. La convocatòria podrà fer-se conjuntament amb la renovació del Claustre i inclourà en qualsevol cas el calendari electoral. En aquest últim cas, la presentació de candidatures a degà no podrà fer-se abans que hagen transcorregut 15 dies hàbils des de la proclamació definitiva dels resultats de l’elecció al Claustre.   
 2    La proclamació definitiva de candidats es farà pública amb, com a mínim, quinze dies naturals d’antelació al dia de l’elecció. En el termini dels deu dies naturals següents des d’aqueixa proclamació, els candidats hauran de presentar i fer públic el seu programa.   
 3    El Claustre serà presidit pel president de la Junta Electoral.   
   
 4.La votació per a l’elecció de degà s’efectuarà en un Claustre de Facultat convocat exclusivament amb aquesta finalitat. En començar la sessió es sortejarà l’orde d’intervenció. Els candidats exposaran el seu programa davant el Claustre en un període no superior a vint minuts i s’obrirà a continuació un torn d’intervencions amb un temps màxim d’una hora en el qual els membres del Claustre podran expressar les seues opinions al respecte i realitzar les preguntes oportunes. Una vegada acabades les intervencions, els candidats decidiran realitzar una última intervenció o no.   
 1    El sorteig i la constitució de la mesa electoral es durà a terme al començament de la sessió de votació, de manera pública, i entre els membres de Claustre. Estarà formada per un professor, que actuarà de president, un alumne i un representant del personal d’administració i serveis, que actuarà de secretari. La Junta Electoral de la Facultat, proporcionarà a la Mesa el cens d’electors i les paperetes de vot.   
 2    Una vegada acabat el debat s’iniciarà la votació per crida, que serà personal i secreta.   
 3    El dret al vot anticipat s’exercirà de conformitat amb el Reglament Electoral General de la Universitat.   
 4    Acabada la votació, la mesa electoral procedirà d’immediat i en sessió pública a l’escrutini, estenent acta dels seus resultats. Aquesta acta, signada per tots els membres de la mesa, serà entregada a la Junta Electoral de la Facultat.   
 5    Resultarà elegit degà el candidat que obtinga, en primera votació, més de la meitat dels vots vàlidament emesos pels membres del Claustre de la Facultat. Si no cap dels candidats obtinguera aquesta majoria, es procediria, als dos dies lectius següents, a una segona votació, en la qual resultarà elegit el candidat que obtinga major nombre de vots. Si, celebrada la segona votació, es produïra un empat, s’obriria un nou procés electoral. En el cas que només hi haguera una candidatura, únicament es celebrarà la primera volta.   
 6    En cas de produir-se el cessament del degà per qualsevol motiu que no siga l’acompliment ordinari del seu mandat, el Claustre de la Facultat procedirà en el termini màxim de sis mesos a convocar noves eleccions pel que quede del mandat ordinari. Si el Claustre acordara per majoria absoluta que la duració del nou mandat fóra de quatre anys, procedirà a la seua dissolució i a la convocatòria de noves eleccions a Claustre i, posteriorment, a degà.   
   
 Article 32. Elecció dels representants del Claustre en la Junta de Facultat   
 1    El Claustre de la Facultat establirà, en la seua sessió constitutiva, el número de representants que integraran la Junta, així com també les disposicions precises per a procedir a l’elecció dels representants dels distints col¿lectius que hauran d’integrar-la, d’acord amb el que s’estableix a l’article 10. A continuació es procedirà en aqueixa mateixa sessió a l’elecció dels representants, llevat que el Claustre, per majoria absoluta, acorde fixar una data diferent per a celebrar aqueixa elecció. En cas d’ajornament, la nova reunió del Claustre haurà de celebrar-se dins dels vint dies hàbils seguënts al de la sessió constitutiva. En el supòsit de la representació dels estudiants, el Claustre procedirà a la seua elecció cada dos anys.   
 2    Els representants del Claustre en la Junta de Facultat han de ser elegits per i d’entre els membres de cada un dels respectius col¿lectius. Les fraccions iguals o superiors a 0’50 que resulten del repartiment per col¿lectius es corregeixen per excés i les inferiors per defecte, garantint-se en tot cas, com a mínim, un representant de cada col¿lectiu.   
 1    La mesa electoral coincidirà amb la mesa del Claustre. Constituïda la mesa electoral, s’iniciarà la votació. El vot serà secret i s’admetrà en aquest procés, si s’escau, el vot anticipat.   
 2    Cada elector només podrà incloure a la seua papereta de vot un nombre de candidats igual o inferior al setanta per cent dels representants a elegir en el seu col¿lectiu, tret d’aquells col¿lectius que únicament hagen d’elegir un representant. En el cas que les candidatures coincidisquen amb el nombre d'elegibles no es procedirà a la votació.   
 3    Seran proclamats representants del Claustre en la Junta de Facultat els candidats que hagen obtingut major nombre de vots en el seu cos electoral. Quan dos o més candidats obtinguen el mateix nombre de vots, es donarà preferència per a la seua proclamació al candidat que haja estat més temps vinculat a la Universitat d’Alacant en el col¿lectiu del que es tracte. En el cas dels alumnes, serà elegit el de més edat.   
 4    El vot és personal i indelegable, no admetent-se en cap cas el vot per correu.   
 5    La votació estarà presidida per la mesa electoral formada per tres membres del Claustre designats per sorteig públic. Podran ser membres de la mesa electoral, aquells membres del Claustre que no concórreguen com a candidats a les corresponents eleccions i no siguen membres nats de la Junta.   
   
 TÍTOL IV  
  RÈGIM ECONÒMIC i FINANCER  
  Article 33. Recursos econòmics i materials.  
  1. La Facultat disposa dels recursos següents:  
 a) Aquells que li assigne directament el Consell de Govern, comptant-hi amb pressupost propi.   
 b) Altres qualsevol que li corresponguen per les seues activitats i serveis.   
 c) Les subvencions o donacions que li siguen atorgades.   
 1    La Facultat disposa dels mitjans materials de recolzament a la docència que li assigne la Universitat d’Alacant o que s’adquirisquen d’acord amb els seus recursos propis.   
 2    En cas d’insuficiència de mitjans materials i humans, la Facultat, a través dels seus òrgans de govern i representació, haurà de fer totes les gestions que considere oportunes fins aconseguir de la Universitat els mitjans necessaris.   
 3    La Facultat planificarà la gestió dels seus recursos elaborant la distribució de la partida pressupostària assignada al centre pel Consell de Govern. La proposta de distribució, que comprendrà la totalitat d’ingressos i despeses, serà elaborada per l’equip deganal, i sotmesa a l’aprovació de la Junta de Facultat en el primer trimestre de cada any.   
 4    Correspon a la Junta de Facultat aprovar las modificacions en la distribució del pressupost.   
 1    El degà informarà la Junta de Facultat, quan així es sol¿licite, de l&lsquo;estat d’execució del pressupost assignat a la Facultat.   
 2    L’actuació de la Facultat com a centre de despesa en matèria econòmica s’adaptarà a les normes elaborades per la Gerència de la Universitat i l’Estatut de la Universitat.   
   
 TÍTOL V  
  REFORMA DEL REGLAMENT   
 Article 34. Iniciativa.  
 1. Aquest Reglament podrà ser reformat, total o parcialment, a iniciativa de:   
 a) El degà.  
  b) Majoria absoluta de la Junta de la Facultat.  
  c) Una quarta part del Claustre de la Facultat.  
 1    La iniciativa de la Junta i del Claustre de la Facultat s’ha d’entendre referida a la reforma de la part d’aquest Reglament aprovada respectivament per cada un d’aquests dos òrgans col¿legiats.   
 2    La proposta de reforma es formalitzarà a través d’un escrit raonat, dirigit al degà, fent-hi constar en aquest la finalitat de la reforma i el text alternatiu que es proposa.   
   
 Article 35. Tramitació.  
 Rebuda la proposta de reforma, el secretari de la Facultat comprovarà que reuneix els requisits per a la seua tramitació i la remetrà als membres de l’òrgan col¿ legiat competent per a la seua aprovació, acordant un termini no inferior a deu dies ni superior a trenta perquè per aquests es proposen les esmenes que creguen pertinents. Les esmenes rebudes dins el termini establert es remetran als membres de la Junta i/o Claustre, juntament amb la convocatòria de la reunió en què es debatrà la proposta.   
 Article 36. Aprovació.  
 1    L’aprovació del projecte de reforma del Reglament requerirà el vot favorable de la majoria absoluta dels membres presents del Claustre o de la Junta de la Facultat, segons procedisca, sempre que el nombre dels membres presents siga igual o superior a la meitat de membres de l’òrgan col¿legiat competent. Amb aquesta finalitat s’admet la delegació de vot considerant present el membre que haja exercit la delegació.   
 2    Rebutjada una proposta de modificació, aquesta no podrà reiterar-se fins transcorregut un any des de la seua presentació.   
   
 DISPOSICIÓ ADICIONAL  
 1    Totes les denominacions contingudes en aquest Reglament d’òrgans unipersonals de govern, representació, càrrecs i membres de la comunitat universitària, així com qualsevol altra denominació que s’efectue en gènere masculí s’entendrà realitzada i s’utilitzarà indistintament en gènere masculí o femení, segons el sexe del titular que els realitze o de la persona a qui faça referència.   
 2    Aquest Reglament serà redactat en les dues llengües oficials de la Comunitat Valenciana i ambdós textos seran igualment vàlids.   
   
 DISPOSICIÓ TRANSITÒRIA  
 Les actuals comissions de la Junta de la Facultat continuaran desenvolupant les seues funcions de conformitat amb els seus respectius reglaments mentre no es procedisca a la revisió d’aquests. En tot cas, aquestes comissions s’ajustaran a les regles de funcionament establertes al present Reglament.   
 DISPOSICIÓ DEROGATÒRIA  
 Queda derogat el Reglament Intern de la Facultat d’Educació aprovat per la Junta de Govern de la Universitat d’Alacant datat el 24 d’octubre de 2002 i totes aquelles disposicions d’aquesta Facultat que s’oposen al present Reglament.   
 DISPOSICIÓ FINAL  
 El present Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern.

Anàlisi
-------

:   **Modificat per:**

    * [Detalle
       REGLAMENT INTERN DE LA FACULTAT D'EDUCACIÓ DE LA UNIVERSITAT D'ALACANT](/va/acuerdo/5599)
      17/12/2019





[Carretera Sant Vicent del Raspeig s/n  
03420 Sant Vicent del Raspeig - Alacant  
 Tel. 01 372 9652 - Fax 54 658 9961](https://www.google.es/maps/@97.982617,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12684&trk=tyah&trkInfo=tarId%0U9507824006178%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)